Y.B. TUAN IR. IZHAM BIN HASHIM: Terima kasih Yang Berhormat Tuan Speaker. Saya ingin memberikan sedikit penjelasan berhubung dengan perkara yang timbul dalam perbahasan, berhubung Usul yang dibawa oleh Yang Amat Dato’ Menteri Besar.
Yang pertamanya berhubung pertanyaan ataupun soalan yang ditimbulkan oleh Yang Berhormat Banting dan juga Yang Berhormat Dengkil, tentang isu internet ataupun penggunaan fiber dalam ataupun Unifi dalam infrastruktur digital kita, bagi negeri Selangor sejajar dengan keperluan semasa kita dalam program Smart Selangor yang kita sedang adakan.
Jadi yang ditimbulkan oleh Yang Berhormat Banting, ialah bagaimana kawasan-kawasan perindustrian, di sekitar Kuala Langat terutama di Banting yang masih lagi tidak menerima signal ataupun hubungan yang baik, connectivity yang baik. Berhubung dengan penggunaan, isu penggunaan Streamyx dan internet yang perlahan di kawasan perindustrian Kuala Langat ini, dan juga di Sepang. Untuk makluman Ahli-ahli yang Berhormat, pihak kerajaan dengan kerjasama syarikat-syarikat telekomunikasi, termasuk Telekom, Maxis dan berbagai-bagai syarikat dan juga anak syarikat Kerajaan Negeri yang kita khususkan untuk membantu meningkatkan connectivity ini, iaitu Smartsel Sdn. Bhd., kita memberi perhatian kepada menyeluruh pembangunan infrastruktur digital berkelajuan tinggi di negeri Selangor. Sebab Telekom Malaysia sebagai sebuah telekomunikasi yang agak lama, yang tertua di Malaysia, dan terbesar. Mereka ini memang banyak melibatkan diri dan banyak infrastrukturnya terlibat dengan Telekom Malaysia ni di luar bandar ataupun di pinggiran bandar. Jadi tentulah saya akan menyebutkan peranan yang dimainkan oleh TM ataupun Telekom Malaysia ini lebih dominan lah, lebih terserlah, lebih jelas. Kerana mereka lebih awal membangunkan di kawasan-kawasan luar bandar. Dan Untuk makluman Ahli Yang Berhormat juga, syarikat-syarikat telco lain ada, sedikit sebanyak mereka turut melabur dalam infrastruktur di luar bandar, tetapi tidak banyak kerana sebagai sebuah syarikat, mereka memberi pertimbangan kepada pulangan pelaburan mereka. Tentulah pelaburan di kawasan ini agak lambat. Jadi sebab itu yang menyebabkan tidak begitu ramai yang sedia untuk invest ataupun untuk melabur dengan cara yang banyak pada masa ini. Walaupun ada peningkatan-peningkatannya. Untuk makluman untuk di .. Selangor, 70 peratus daripada rangkaian telekomunikasi ini telah pun mempunyai jalur lebar fiber, 70 peratus, 30 peratus lagi masih menggunakan, apa dipanggil, copper punya kabel. Copper ini tembaga. itu untuk melayakkan tahap sampai pada Unifi ini, mereka kena ada fiber. Dan penggunaan fiber ini, di negeri kita, juga di negara, akan meningkat dengan tinggi sejajar dengan kemajuan teknologi. Makna sekarang ini dia akan banyak video streaming, penggunaan banyak video dan juga content dalam kita punya aplikasi, internet, meminta kepada penggunaan fiber. Kerana penggunaan microwave ini tidak mampu mengendalikan sistem ataupun aplikasi yang memerlukan kelajuan yang tinggi dan juga bandwidth dan juga kapasiti yang besar. Sebab itu fiber ini, proses pemasangan fiber akan menjadi satu agenda penting untuk kita selaraskan dengan pembangunan Smart Selangor yang kita sedang rancang sehingga 2025. Jadi sebab itu jugalah. Dan juga dengan kedatangan sistem 5G, lagilah tinggi penggunaan fiber ini. Dan sebab itu, kerajaan di bawah persekutuan telah di bawah perancangan MCMPFP. Untuk pelaksanaan fiber seluruh negara. Ini pun telah dirancakkan dan telah diberi peruntukkan yang agak tinggi.
Jadi untuk kawasan-kawasan inilah kita menjadi isunya, sebab kita mendapat komitmen daripada TM, Telekom Malaysia, dan juga player Telekom, telco yang lain, bahawa
negeri Selangor akan lengkap dengan fiber pada hujung tahun depan. Ini 100 peratus, merupakan negeri yang pertama, di negara kita yang mencapai capaian 100 peratus fiber, untuk di Malaysia. Dan itu diberi komitmen pada, sehingga hujung tahun depan. Jadi saya harapkan dengan PKP, tidak terganggulah program itu. Sila.